钦定古今图书集成/明伦汇编/氏族典/第215卷 > 何观
## 钦定古今图书集成/明伦汇编/氏族典/第215卷 > 何观

按《明外史刘球传》：何观以善书为中书舍人。景泰二
年，劾尚书王直辈正统中阿附权奸，今不宜在左右。
中贵见疏中权奸语，以为侵己，激帝怒，下科道参议。
吏科毛玉主奏稿，力诋观。会御史疏上，中亦有“观考
满不迁，私憾吏部”语，盖侍郎项文耀属之也。帝怒，下
观诏狱，杖之，谪九溪卫经历。